b'\n_START_ARTICLE_\n\xc4\x90a Balkan rasa\n_START_SECTION_\nOzadje\n_START_PARAGRAPH_\nLeta 1997 je Sre\xc4\x8dna mladina nastopila tudi na Novem rocku, prejela obilo pozitivnih kritik (z izjemo Marjana Ogrinca). Kasneje istega leta so posneli naslednjo plo\xc5\xa1\xc4\x8do \xc4\x90a Balkan Rasa, ki je iz\xc5\xa1la februarja 1998. Na album se glasbeni kritiki niso kaj dosti odzvali, skupina pa je za\xc4\x8dela dobivati bolj "underground" ob\xc4\x8dinstvo._NEWLINE_Januarja 1998 je skupina prvi\xc4\x8d nastopila v tujini, v avstrijskem Kirchbergu, marca pa za dobre nastope prejela nagrado Mar\xc5\xa1ev gojzar (od Mariborskega radia \xc5\xa0tudent) za debitante leta. Postali so tudi zadnji bend, ki je igral na festivalu Zgaga. Julija so se \xc5\xa1e drugi\xc4\x8d odpravili v tujino, tokrat v Bugojno (BiH) in tam kot predstavniki Slovenije nastopili na festivalu Skup rokera biv\xc5\xa1e Jugoslavije. Oktobra 2002 je iz\xc5\xa1la kompilacija Dr\xc5\xbe\'te jih! To niso Niet!!!, posve\xc4\x8dena skupini Niet, kamor je skupina prispevala priredbo pesmi, po kateri je dobila ime.\n_START_SECTION_\nSnemanje\n_START_PARAGRAPH_\nNa ovitku albuma je opisan postopek snemanja albuma:_NEWLINE_\xc2\xbbPlo\xc5\xa1\xc4\x8da je bila posneta od avgusta do septembra 1997 v studiu na Metelkovi, z mizamojstrom Ma\xc5\xbeijem Ko\xc5\xa1irjem, ki je obra\xc4\x8dal gumbe, postavljal jogije, krpe, deke in lonce, da bo plata \xc4\x8dim bolj butala. Po koncu snemanja se je pridru\xc5\xbeil \xc5\xa1e drugi mojster \xc5\xbdarko Pak, ki je skoraj dva dni, z eno kavico vmes, miksal plo\xc5\xa1\xc4\x8do v studiu Metro in se nato \xc5\xa1e odpeljal k stricu v Milano, da bo plata \xc5\xa1e bolj butala.\xc2\xab'